| *Chasmanthe* |
| --- |
| *Chasmanthe floribunda* |
| Clasificación científica |
| 

|  |  |
| --- | --- |
| Reino: | Plantae |
| División: | Magnoliophyta |
| Clase: | Liliopsida |
| Orde: | Asparagales |
| Familia: | Iridaceae |
| Subfamilia: | Crocoideae |
| Tribo: | Ixieae |
| Xénero: | ''***Chasmanthe''***N.E.Br. |

 |
| Especies |
| Ver texto. |

***Chasmanthe*** é un pequeno xénero de plantas perennes e bulbosas da familia Iridaceae, nativas da Provincia do Cabo en Suráfrica. Comprende 26 especies descritas e destas, só 3 aceptadas.

En Galicia está catalogado como especie exótica invasora.

*Chasmanthe floribunda*, aspecto xeral.

Descrición
----------

Trátase de herbas perennes de até 140 cm de altura, con follaxe decidua, que crecen a partir de cormos. As follas son ensiformes, dísticas, alternas, paralelinervadas e de marxe enteira. Presentan coloridas inflorescencias en espigas dísticas. As flores son hermafroditas, cigomorfas, sésiles e dispóñense na inflorescencia protexidas por dúas curtas espatas. O perigonio é cilíndrico, curvado, co tépalo superior estendido seguindo a curvatura do tubo perigonial, os 5 restantes moito máis breves e estendidos. Presenta 3 estames dispostos ao longo do tépalo superior. O ovario é ínfero e o estilo é tripartito. As flores son de cores brillantes, desde o amarelo, alaranxado até o vermello escarlata. Cultívallas en varias partes do mundo como ornamentais. O froito é unha cápsula dehiscente. Florecen no verán.

Taxonomía
---------

O xénero foi descrito por Nicholas Edward Brown e publicado en *Transactions of the Royal Society of South Africa* 20(3): 272–274. 1932.

Etimoloxía

***Chasmanthe***: nome xenérico que deriva do grego, *chasme* = "aberto, partido" e *anthos* = "flor", onde alude aos tépalos incisos ou partidos característicos destas especies.

Especies aceptadas
------------------

A seguir amósase unha listaxe das especies do xénero *Chasmanthe* aceptadas até marzo de 2015, ordenadas alfabeticamente. 

* *Chasmanthe aethiopica* (L.) N.E.Br
* *Chasmanthe bicolor* (Gasp. ex Ten.) N.E.Br.
* *Chasmanthe floribunda* (Salisb.) N.E.Br.

Cultivo
-------

***Chasmanthe*** propágase facilmente por cormos e por sementes. Algunhas especies son moi invasoras e logran naturalizarse.

Notas
-----

1. ↑  "*Chasmanthe*". *Royal Botanic Gardens, Kew: World Checklist of Selected Plant Families*. Consultado o 25 de marzo de 2010.
2. ↑  "*Chasmanthe*". *The Plant List*. Consultado o 2 de abril de 2015.
3. ↑  Fichas identificativas de Especies exóticas invasoras
4. ↑  "*Chasmanthe*". *Tropicos.org. Missouri Botanical Garden*. Consultado o 2 de abril de 2015.

Véxase tamén
------------

### Bibliografía

* Peter Goldblatt, John Manning, Gary Dunlop & Auriol Batten. *Crocosmia* and *Chasmanthe*.Royal Horticultural Society Plant Collector Guide, 236p.
* Dimitri, M. 1987. Enciclopedia Arxentina de Agricultura e Xardinaría. Tomo I. Descrición de plantas cultivadas. Editorial ACME S.A.C.I. Buenos Aires.

### Ligazóns externas

* Información sobre as especies de ***Chasmanthe***

|  |  |
| --- | --- |
| Control de autoridades | 
* Wd: Q143488
* MAG: 2780855163

 |

|  |  |
| --- | --- |
| Identificadores taxonómicos | 
* APDB: 189359
* APNI: 62174
* EOL: 61412
* EPPO: 1CSHG
* FloraBase: 21245
* FNA: 106542
* FoC: 106542
* GBIF: 2744139
* iNaturalist: 56029
* IPNI: 20279-1
* IRMNG: 1307114
* ITIS: 43281
* NBN: NHMSYS0000457240
* NCBI: 152712
* POWO: ID
* Tela Botanica: 86154
* Tropicos: 40006249
* PLANTS: CHASM2
* VicFlora: ID
* WCSPF: 327036

 |

|  |  |
| --- | --- |
| Identificadores | 
* UMLS: C1192503

 |